Η κρεβατοκάμαρα είναι ο προσωπικός σου χώρος, ο χώρος που χαλαρώνεις και ξυπνάς για να υποδεχετείς την μέρα με ενέργεια και αισιοδοξία. Γι' αυτό είναι σημαντική η επιλογή χρώματος αυτού του δωματίου ώστε να σου δημιουργεί θετικά συναισθήματα και σκέψεις.
Οι αξιολογημένοι ελαιοχρωματιστές μας σου δίνουν μερικές συμβουλές ώστε να σε βοηθήσουν να επιλέξεις το κατάλληλο χρώμα για τον χώρο της κρεβατοκάμαρας.
Επίλεξε ψυχρές αποχρώσεις, όπως αποχρώσεις του μπλε, για χαλάρωση και ηρεμία. Είναι αποδεδειγμένο ότι το μπλε χρώμα βοηθά τον ύπνο, ενθαρρύνει τη χαλάρωση και μειώνει την αρτηριακή πίεση. Μάλιστα, μπορείς να το συνδυάσεις με το κίτρινο της ώχρας για να έχεις ένα μοντέρνο υπνοδωμάτιο.
Το κόκκινο και το ροζ είναι ιδανικά χρώματα για ρομαντική διακόσμηση. Μάλιστα, ενα έντονο κόκκινο στο υπνοδωμάτιο αποπνέει πάθος και συναίσθημα. Πρόσεξε, όμως,  μην το παρακάνεις με το κόκκινο και το ροζ στους τοίχους γατί είναι πιθανό το αποτέλεσμα να κουράσει. Μάλιστα, μπορείς να σπάσεις την ένταση με λευκό χρώμα σε κάποιες μεγάλες επιφάνειες του τοίχου.
Τα παστέλ χρώματα ενδείκνυνται για παιδικά δωμάτια. Μάλιστα, είναι κατάλληλα για μίνιμαλ διακόσμηση, προσθέτοντας χρώμα στον χώρο αλλά και αισιοδοξία.
Το λευκό χρώμα δεν προτείνεται για την κρεβατοκάμαρα παρά μόνο για βάψιμο ταβανιού. Παρόλο που το λευκό χρώμα προσφέρει την αίσθηση μεγαλύτερου χώρου δεν ενδείκνυται για τον χώρο αυτό, καθώς είναι ένα αρκετά ψυχρό χρώμα.
Οι τεχνοτροπίες τοίχου μπορούν να αναβαθμίσουν την αισθητική του δωματίου. Υπάρχουν πολλές τεχνοτροπίες από ombre μέχρι και απομίμηση ξύλου. Ωστόσο, χρειάζεται να επιλέξεις αυτή που ταιριάζει στο στυλ και την αισθητική σου για να εξασφαλίσεις ένα άρτιο αποτέλεσμα.